ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
‘स्वधा’ – खादी का आरोग्य वस्त्र संकलन
इस वर्ष 21 जून, 2022 को देश आठवां अंतर्राष्ट्रीय योग दिवस मना रहा है। प्रधानमंत्री श्री नरेन्द्र मोदी ने ‘मानवता के लिये योग’ को इस वर्ष की विषयवस्तु घोषित की है, ताकि इस तथ्य की फिर से पुष्टि हो जाये कि कोविड-19 के दौरान योग ने बीमारी की पीड़ा हरने में मानवजाति की कितनी सेवा की थी। श्री प्रधानमंत्री का दृढ़ विश्वास है कि कोविड-19 के भू-राजनीतिक संकट के दौरान करुणा और दया के माध्यम से योग लोगों को एक-दूसरे के करीब लाया तथा पूरी दुनिया में एकता की भावना को उसने बल दिया।
सूक्ष्म, लघु और मध्यम उद्यम मंत्रालय के अधीन खादी और ग्रामोद्योग आयोग ने राष्ट्रीय फैशन प्रौद्योगिकी संस्थान  में खादी उत्कृष्टता केंद्र की स्थापना की है। इसका उद्देश्य है खादी संस्थानों को डिजाइन तैयार करने में दक्ष बनाना, खादी उत्पादों का उत्पादन और भारतीय तथा विश्व बाजार में उन्नत किस्म के भांति-भांति के खादी उत्पादों को प्रस्तुत करना।
खादी उत्कृष्टता केंद्र ‘खादी भावना’ को ध्यान में रखते हुये इसे आगे बढ़ाने का काम कर रहा है। इसका सीधा-सादा अर्थ “पृथ्वी पर रहने वाले हर मानव के प्रति भाईचारे की भावना” है। योग का सार-तत्त्व संतुलन होता है, यानी केवल शरीर या मन और शरीर के बीच संतुलन नहीं, वरन विश्व में मानव सम्बंधों के बीच संतुलन भी इसमें सम्मिलित है।
योग के मूल विचार को केंद्र में रखते हुये, खादी उत्कृष्ट केंद्र की डिजाइन टीम ने ‘स्वधा’ नामक आरोग्य वस्त्रों की श्रृंखला तैयार की है, ताकि अंतर्राष्ट्रीय योग दिवस पर खादी के बहुआयामी पक्षों को प्रदर्शित किया जा सके। अथर्ववेद में ‘स्वधा’ का अर्थ सहजता, सुविधा या आनन्द होता है। यह वास्तव में इस संकलन की विशेषता है।
संकलन को योगाभ्यासियों और योग का शौक रखने वालों को दिखाया गया है कि वे इनका उपयोग करके अपने विचार दें। इन वस्त्रों को इस तरह तैयार किया गया है कि ये कंधे पर ढीले हैं, ऊपरी वस्त्र के बीच का हिस्सा इस तरह बनाया गया है कि झुकने में आसानी होती है। पांव फैलाने में आसानी हो, इसलिये निचला हिस्सा भी ढीला-ढाला बनाया गया है। आरोग्य को ध्यान में रखते हुये ये खूबियां उल्लेखनीय हैं।
समाजसेवी, रैमन मैगसेसे पुरस्कार से सम्मानित और पुदुच्चेरी की पूर्व उप-राज्यपाल डॉ. किरण बेदी ने निफ्ट स्थित खादी उत्कृष्टता केंद्र का दौरा किया तथा वहां डिजाइनरों से बातचीत की। उन्होंने इस संकलन की प्रशंसा की। भारत के ‘प्लॉगमैन’ श्री रिपु दमन बेवली ने स्वधा संकलन को चुना और खादी से बने इन वस्त्रों की सराहना की। उनके अनुसार योग या कसरत करते समय इन वस्त्रों से बहुत आराम मिलता है।
आरोग्य वस्त्र संकलन ‘स्वधा’ श्रृंखला में मन की शक्ति और दृढ़ता पर बल दिया गया है। इसका लक्ष्य है कि सभी आयुवर्ग के लोगों को आकर्षित करना। इन आरोग्य वस्त्रों को हाथ से बुना गया है और प्राकृतिक रंगों का इस्तेमाल किया गया है। खादी की डोर पूरे विश्व के लोगों को एक-दूसरे से बांधती है और यह ‘वसुधैव कुटुम्बकम्’ की सच्ची भावना का प्रतीक है।
प्रधानमंत्री कार्यालय
भारत की गौरवशाली विरासत को पुनर्जीवित करने और सम्मान देने की दिशा में किए गए अनेक प्रयासों ने हमारे युवाओं एवं हमारी संस्कृति के बीच के बंधन को और मजबूत किया है: प्रधानमंत्री
प्रधानमंत्री श्री नरेन्द्र मोदी ने भारत की गौरवशाली विरासत को पुनर्जीवित करने और सम्मान देने की दिशा में किए गए अनेक प्रयासों के बारे में लेख, ग्राफिक्स, वीडियो तथा जानकारी साझा की है, जिन्होंने युवाओं एवं संस्कृति के बीच के बंधन को और मजबूत किया है।
प्रधानमंत्री ने ट्वीट किया:
“हमें अपनी समृद्ध एवं विविध संस्कृति पर गर्व है। भारत की गौरवशाली विरासत को पुनर्जीवित करने और सम्मान देने की दिशा में अनेक प्रयास किए गए हैं, जिन्होंने हमारे युवाओं एवं हमारी संस्कृति के बीच के बंधन को और मजबूत किया है। #9YearsOfPreservingCulture"
कॉरपोरेट कार्य मंत्रालय
मंत्रिमंडल द इंस्टीट्यूट ऑफ चाटर्ड अकाउंटेंट्स ऑफ इंडिया तथा नीदरलैंड के वेरनिगिंग वैन रजिस्टर कंट्रोलर्स  के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल द इंस्टीट्यूट ऑफ चाटर्ड अकाउंटेंट्स ऑफ इंडिया  तथा नीदरलैंड के वेरेनिगिंग वैन रजिस्टर कंट्रोलर्स  के बीच समझौता ज्ञापन को मंजूरी दे दी।
इस समझौता ज्ञापन से लेखा प्रणाली की मजबूती और विकास में मदद मिलेगी।
क्रियान्वयन रणनीति और लक्ष्य :
- आईसीएआई तथा वीआरसी नीदरलैंड में तकनीकी कार्यक्रम, सेमिनार और सम्मेलन आयोजित करने के लिए मिलकर काम करेंगे।
- सदस्य प्रबंधन, पेशेवर नीति, तकनीकी अनुसंधान, पेशेवर शिक्षा, पेशेवर लेखा प्रशिक्षण, शिक्षा और परीक्षा के साथ-साथ लेखा क्षमता के संस्थागत क्षमता सृजन के मामले में सहयोग करेंगे।
- नीदरलैंड में दोनों संस्थान लेखा, वित्त, सूचना प्रौद्योगिकी और ऑडिट के क्षेत्र में अल्पावधि के पेशेवर पाठ्यक्रम की पेशकश करेंगे।
- विद्यार्थी तथा फैकल्टी आदान-प्रदान कार्यक्रम के रूप में संभावनाओं पर विचार-विमर्श करेंगे।
- भारत नीदरलैंड और अंतर्राष्ट्रीय रूप से उपलब्ध लेखा पेशे से संबंधित अप्रतिबंधित सूचना का जरूरत पड़ने पर आदान-प्रदान करेंगे।
लाभ :
दोनों देशों के प्रतिष्ठित संस्थानों के बीच सहयोग से भारत के चाटर्ड अकाउंटेंटों के लिए रोजगार के अधिक अवसर सृजन में मदद मिलेगी और भारत में वहां से भेजी गई अधिक रकम आएगी।
प्रभाव :
आईसीएआई के यूरोपीय क्षेत्र में 1,500 से अधिक और नीदरलैंड में लगभग 80 सदस्य हैं। वीआरसी को सहायता देने के लिए हुए समझौता ज्ञापन से क्षेत्र के एसीएआई सदस्यों को लाभ मिलेगा और नीदरलैंड में आईसीएआई सदस्यों को पेशेवर अवसर की अधिक संभावनाएं प्राप्त होंगी।
पृष्ठभूमि :
द इंस्टीट्यूट ऑफ चाटर्ड अकाउंटेंट्स ऑफ इंडिया भारत में चाटर्ड अकाउंटेंट्स पेशे के नियमन के लिए चाटर्ड अकाउंटेंट्स अधिनियम 1949 के अंतर्गत वैधानिक संस्था है। वेरेनिगिंग वैन रजिस्टर कंट्रोलर्स  की स्थापना 1988 में हुई थी और यह स्वैच्छिक पेशेवर संगठन है। इसके सदस्य लेखा प्रबंधन, वित्तीय लेखा, एकीकृत रिपोर्टिंग, रणनीतिक नियंत्रण, जोखिम प्रबंधन तथा कॉरपोरेट गवर्नेंस में अपनी सेवाएं देते हैं।
राष्ट्रपति सचिवालय
गार्ड अदला-बदली समारोह 13 अक्टूबर से रविवार को दोबारा शुरू होगा
समारोह शनिवार को होना जारी रहेगा
गार्ड अदला-बदली समारोह 13 अक्टूबर, 2019 से रविवार को दोबारा शुरू होगा। अत्यन्त खराब मौसम होने की स्थिति में इसे रविवार को बंद कर दिया गया था। समारोह का समय अब इस प्रकार होगाः-
शाम 1630 से 1730 बजे तक ;
शाम 1610 से 1710 बजे तक ; और
शाम 1710 से 1810 बजे तक .
समारोह प्रत्येक शनिवार को इस समय पर भी जारी रहेगा:
- सुबह 0740 से 0840 तक  और
- सुबह 0940 से 1040 तक 
गार्ड अदला-बदली समारोह को देखने के लिए अनुरोध वेबसाइट https://rb.nic.in/rbvisit/rbvisit_cog.aspx. के लिंक के जरिये किया जा सकता है। प्रवेश राष्ट्रपति भवन के गेट नम्बर 2 या 37 से होगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 219.32 करोड़ टीके लगाए जा चुके हैं
बीते चौबीस घंटों में 5,02,619 टीके लगाए गए
भारत में सक्रिय मरीजों की संख्या 26,625 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.76 प्रतिशत है
बीते चौबीस घंटों में 2,373 लोग स्वस्थ हुए,अब तक स्वस्थ हुए कुल लोगों की संख्या 4,40,73,308 है
पिछले 24 घंटों में 2,401 नए मामले सामने आए
दैनिक सक्रिय मामलों की दर 1.04 प्रतिशत है
साप्ताहिक सक्रिय मामलों की दर 1.05 प्रतिशत है
अब तक 89.86 करोड़ जांच की जा चुकी हैं,बीते चौबीस घंटों में 2,31,622
जांच की गई
सड़क परिवहन एवं राजमार्ग मंत्रालय
मोटर वाहनों और उनके पुर्जों को माइक्रोडॉट तकनीक से लैस करने के लिए अधिसूचना का मसौदा
सड़क यातायात एवं राजमार्ग मंत्रालय ने एक मसौदा अधिसूचना जीएसआर 521  तिथि 24 जुलाई, 2019 को जारी किया गया। इसके तहत केंद्रीय मोटर वाहन नियमों में संशोधन के जरिए मोटर वाहनों और उनके पुर्जों, हिस्सों और अन्य कलपुर्जों के लिए अनुमति दी गई है कि इन सब पर स्थायी और लगभग अदृश्य माइक्रोडॉट चिन्ह बनाए जाएं। इन चिन्हों को माइक्रोस्कोप के जरिए पढ़ा जा सकता है तथा पराबैंगनी प्रकाश से उनकी पहचान की जा सकती है।
माइक्रोडॉट तकनीक के तहत किसी भी वाहन के हिस्सों या पूरे वाहन पर तथा अन्य मशीनों पर स्प्रे के जरिए माइक्रोस्पोपिक डॉट बनाये जाते हैं। पहचान करने की अनोखी विधि है। इस तकनीक के इस्तेमाल से वाहन चोरी और वाहनों के नकली पुर्जों के इस्तेमाल को रोका जा सकता है।
माइक्रोडॉट वाहनों और उनके पुर्जों पर स्थायी रूप से बन जाएंगे तथा उन्हें पुर्जों या वाहन को नष्ट किए बिना मिटाया नहीं जा सकता। अधिसूचना में कहा गया है कि इन माइक्रोडॉट को एआईएस 155 की शर्तों के अनुरूप होना चाहिए।
मंत्रालय ने मसौदा अधिसूचना पर 30 दिनों के भीतर टिप्पणियां / आपत्तियां मांगी हैं।
प्रधानमंत्री कार्यालय
प्रधानमंत्री श्री नरेन्द्र मोदी और फिलिस्तीन के राष्ट्रपति के बीच टेलीफोन पर हुई बातचीत
प्रधानमंत्री ने कोविड-19 महामारी से निपटने में फिलिस्तीन को हरसंभव सहयोग का आश्वासन दिया
प्रधानमंत्री श्री नरेन्द्र मोदी ने आज फिलिस्तीन के राष्ट्रपति महामहिम श्री महमूद अब्बास के साथ टेलीफोन पर बातचीत की।
प्रधानमंत्री श्री नरेन्द्र मोदी ने रमजान के आगामी पवित्र महीने के लिए फिलिस्तीन के राष्ट्रपति और वहां की आम जनता को बधाई दी।
दोनों राजनेताओं ने कोविड-19 महामारी से उत्पन्न मौजूदा चुनौतियों पर चर्चा की और स्थिति को नियंत्रण में रखने के लिए अपने-अपने देशों में उठाए जा रहे विभिन्न कदमों से एक-दूसरे को अवगत कराया।
प्रधानमंत्री श्री नरेन्द्र मोदी ने फिलिस्तीन के अधिकारियों द्वारा अपने देश की जनता को वायरस से बचाने के लिए किए जा रहे प्रयासों की सराहना की। प्रधानमंत्री श्री मोदी ने इसके साथ ही फिलिस्तीन के इन प्रयासों में भारत की ओर से हरसंभव सहयोग का आश्वासन दिया।
दोनों राजनेताओं ने इस चुनौतीपूर्ण समय में सहयोग की संभावनाओं का पता लगाने के लिए उपयुक्त स्तरों पर निरंतर संपर्क में रहने पर सहमति जताई।
पृथ्वी विज्ञान मंत्रालय
उत्तर पश्चिम झारखंड और उससे सटे क्षेत्रों के ऊपर बना वायु के कम दबाव का क्षेत्र अब पूर्वी उत्तर प्रदेश और उससे सटे बिहार के ऊपर स्थित है और इससे संबंधित चक्रवाती परिसंचरण मध्य क्षोभमंडल स्तर  तक फैला हुआ है
भारत मौसम विभाग  के राष्ट्रीय मौसम पूर्वानुमान केंद्र के अनुसार:
, जारी करने का समय: 1300 भारतीय समयानुसार)
0830 भारतीय समायानुसार निरीक्षण के आधार पर
सम्पूर्ण भारत का मौसम पूर्वानुमान मध्यान्ह :
-
मॉनसून की उत्तरी सीमा 20.5° उत्तरी अक्षांश/60°पूर्व देशांतर  पर दीव, सूरत, नंदुरबार, भोपाल, नौगांव, हमीरपुर, बाराबंकी, बरेली, सहारनपुर, अंबाला से गुजर रही है।
-
मध्य अक्षांश की पछुआ हवाओं के आने के कारण, उत्तर पश्चिम भारत के शेष हिस्सों में मॉनसून की आगे की प्रगति धीमी रहने की संभावना है। मॉनसून की प्रगति की लगातार निगरानी की जा रही है और दैनिक आधार पर आगे की जानकारी प्रदान की जाएगी।
-
उत्तर-पश्चिम झारखंड और उसके पड़ोस पर बना वायु का कम दबाव का क्षेत्र अब पूर्वी उत्तर प्रदेश और उससे सटे बिहार पर स्थित है और इससे संबंधित चक्रवाती परिसंचरण मध्य क्षोभमंडल स्तर  तक फैला हुआ है।
-
औसत समुद्र तल पर एक ट्रफ रेखा अब उत्तर-पश्चिम राजस्थान से लेकर उत्तर-पश्चिम बंगाल की खाड़ी तक हरियाणा, दक्षिण-पश्चिम उत्तर प्रदेश, पूर्वी उत्तर प्रदेश और उससे सटे बिहार, झारखंड, गंगीय पश्चिम बंगाल के ऊपर बने हुए कम दवाब के क्षेत्र से गुजर रही है और समुद्र तल से 9 किमी ऊपर तक फैली हुई है।
-
समुद्र तल से 5 किमी ऊपर उत्तरी हरियाणा और आस-पड़ोस पर चक्रवाती परिसंचरण बना हुआ है।
-
समुद्र तल पर समुद्र तट से दूर बना हुआ अपतटीय ट्रफ अब उत्तरी महाराष्ट्र तट से उत्तरी केरल तक गुजर रहा है I
-
पूर्व मध्य अरब सागर से दक्षिण से कोंकण तक की ट्रफ रेखा अब दक्षिण अरब सागर के मध्य भाग से दक्षिण कोंकण तक औसत समुद्र तल से 4.5 और 5.8 किमी ऊपर से गुजर रही है।
-
दक्षिण असम और आस-पड़ोस में समुद्र तल से 0.9 किमी ऊपर बना चक्रवाती परिसंचरण अब कम हो गया है I
अधिक जानकारी के लिए कृपया www.imd.gov.in पर जाएं या संपर्क करें: +91 11 24631913, 24643965, 24629798 
स्थान विशेष के मौसम पूर्वानुमान और चेतावनी के लिए कृपया मौसम ऐप MAUSAM APP डाउनलोड करेंI कृषि सम्बन्धी मौसम परामर्श  के लिए मेघदूत ऐप MEGHDOOT APP और वर्षा के समय बिजली गिरने की चेतावनी के लिए दामिनी ऐप DAMINI APP डाउनलोड करें I जिलावार चेतावनी के लिए राज्यों की एमसी/ आरएमसी वेबसाइट पर जाएं I
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/ केंद्र शासित प्रदेशों को 50.37 करोड़ से अधिक टीके की खुराक प्रदान की गई
राज्यों/ केंद्र शासित प्रदेशों और निजी अस्पतालों के पास अभी भी 2.60 करोड़ से अधिक खुराक टीकाकरण के लिए उपलब्ध हैं
केंद्र सरकार पूरे देश में कोविड-19 टीकाकरण की रफ्तार बढ़ाने और इसके दायरे का विस्तार करने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान को टीकों की उपलब्धता बढ़ाकर और राज्यों एवं केंद्र शासित प्रदेशों के लिए टीकों की अग्रिम उपलब्धता सुनिश्चित करते हुए तेज किया गया है। इससे राज्यों एवं केंद्र शासित प्रदेशों को अपनी योजना तैयार करने और टीके की आपूर्ति श्रृंखला को युक्तिसंगत बनाने में मदद मिलेगी।
भारत सरकार इस राष्ट्रव्यापी टीकाकरण अभियान के तहत राज्यों और केंद्र शासित प्रदेशों को कोविड के टीके मुफ्त उपलब्ध कराकर उनकी मदद कर रही है। कोविड-19 टीकाकरण अभियान के सार्वभौमिकरण के नए चरण में केंद्र सरकार देश में टीका विनिर्माताओं द्वारा उत्पादित 75 प्रतिशत टीकों की खरीदारी कर राज्यों एवं केंद्र शासित प्रदेशों को आपूर्ति  कर रही है।
|
|
टीके की खुराक
|
|

|
|
आपूर्ति
|
|
50,37,22,630
|
|
आपूर्ति की तैयारी
|
|
49,19,780
|
|
प्रयोग की गई
|
|
48,19,75,798
|
|
शेष उपलब्ध
|
|
2,60,17,573
राज्यों एवं केंद्र शासित प्रदेशों को सभी स्रोतों से अब तक टीके की 50.37 करोड़  से अधिक खुराक प्रदान की जा चुकी है और 49,19,780 खुराक आपूर्ति की तैयारी में हैं। इनमें से व्यय सहित कुल खपत आज सुबह 8 बजे तक प्राप्त आंकड़ो के अनुसार 48,19,75,798 खुराक हैं।
राज्यों एवं केंद्र शासित प्रदेशों और निजी अस्पतालों के पास अभी भी 2.60 करोड़ से अधिक खुराक शेष है जिनका प्रयोग होना अभी बाकी है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 156.05 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 17.57 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,56,05,78,415
|
|
शेष टीके
|
|
17,57,32,266
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 156.05 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 17.57 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
विज्ञान एवं प्रौद्योगिकी मंत्रालय
छिपकली एवं सांप के प्राप्त जीवाश्म से भारत के हिमाचल प्रदेश के हरितल्यांगर में उत्तरार्धकाल के मियोसीन होमिनिड इलाके की जलवायु का संकेत मिलता है
हाल ही में भारत के हिमाचल प्रदेश के हरितल्यांगर में उत्तरार्धकाल के मियोसीन होमिनिड इलाके में 91 लाख वर्ष पुराने छिपकलियों और सांपों के जीवाश्म अवशेषों को खोजा गया है जो इस क्षेत्र में लगभग 15-18.6 डिग्री सेल्सियस के औसत वार्षिक तापमान के साथ क्षेत्र में एक मौसमी आर्द्र उप-शुष्क जलवायु का संकेत देते हैं। अब भी इस इलाके में कुछ ऐसा ही हाल है।
छिपकली और सांप ठंडे रक्त के शल्क-वाले सरीसृप  अर्थात स्क्वामेट हैं जिनका क्षेत्र में वितरण, प्रचुरता और विविधता, तापमान एवं जलवायु जन्य परिस्थितियों पर अत्यधिक निर्भर है। इस कारण से, शल्क-वाले सरीसृप  अर्थात स्क्वामेट को व्यापक रूप से पिछली जलवायु, विशेष रूप से परिवेश के तापमान के उत्कृष्ट संकेतक के रूप में चिन्हित किया जाता है।
विज्ञान और प्रौद्योगिकी विभाग  के एक स्वायत्त संस्थान वाडिया इंस्टीट्यूट ऑफ हिमालयन जियोलॉजी , देहरादून, पंजाब विश्वविद्यालय  चंडीगढ़, भारतीय प्रौद्योगिकी संस्थान रोपड़  रूपनगर, पंजाब और ब्रातिस्लावा में कोमेनियस विश्वविद्यालय, स्लोवाकिया के शोधकर्ताओं के सहयोग से पहली बार इस क्षेत्र से टैक्सा-- वरानस, पायथन, एक अहानिकर  और एक नैट्रिकिड सर्प का दस्तावेजीकरण किया गया है।
हरितल्यांगर में टैक्सा वरानुस की उपस्थिति इसके पिछले जैव विविधता के संबंध में महत्वपूर्ण है क्योंकि एशिया में वैरनाइड्स का एक सीमित जीवाश्म रिकॉर्ड है। इसके अलावा, पाकिस्तान  और कच्छ, गुजरात  के शुरुआती रिकॉर्ड को छोड़कर, दक्षिण एशिया से जीवाश्म अजगर  की उपलब्धि खराब बनी हुई है। दो प्रतिष्ठित स्क्वामेट्स- वरानस और पायथन के सह-अस्तित्व ने इस दक्षिणी एशियाई क्षेत्र में इस जीवशाखा  के व्यापक वितरण का पता चला है।
समग्र हरितल्यांगर में व्याप्त शल्क-वाले सरीसृप  अर्थात स्क्वामेट जीव, जिसमें बड़े और छोटे अर्ध-जलीय और स्थलीय टैक्सा दोनों का वर्चस्व है, मियोसीन उत्तरार्ध, 9.1 एमए के दौरान क्षेत्र में मौसमी रूप से आर्द्र उप-आर्द्र जलवायु का संकेत मिलता है। इसके अलावा, औसत वार्षिक तापमान भी उस समय इस क्षेत्र में उच्च रहा होगा , वरानस और अजगर जैसे महत्वपूर्ण थर्मोफिलिक तत्वों की बहुलता से यही संकेत मिलता है।
डॉ. निंगथौजम प्रेमजीत सिंह ने वाडिया इंस्टीटयूट ऑफ़ हिमालयन जियोलॉजी  के डॉ. रमेश कुमार सहगल और श्री अभिषेक प्रताप सिंह, पंजाब विश्वविद्यालय  से डॉ. राजीव पटनायक, डॉ. केवल कृष्ण और शुभम दीप, आई.आई.टी. रोपड से डॉ. नवीन कुमार, श्री पीयूष उनियाल एवं श्री सरोज कुमार और कोमेनियस विश्वविद्यालय से डॉ. आंद्रेज सेरनस्की के साथ इस अध्ययन का नेतृत्व किया। इसे नवंबर 2022 में जियोबिओस जर्नल में प्रकाशित किया गया।
प्रकाशन लिंक: https://doi.org/10.1016/j.geobios.2022.10.003
चित्र 1. वरानस प्रजाति की कशेरुकाओं के दृश्य- अग्रभाग , पृष्ठभाग , पृष्ठीय  , उदरभाग  , और पार्श्व । स्केल बार : 1 मिमी।
चित्र 2. पायथन प्रजाति की मेरुदन्डीय कशेरुकाओं के दृश्य  अग्रभाग , पृष्ठभाग , पृष्ठीय  सी, वेंट्रल , और पार्श्व । स्केल बार : 1 मिमी।
प्रधानमंत्री कार्यालय
प्रधानमंत्री ने श्री एन.बीरेन सिंह को मणिपुर के मुख्यमंत्री के रूप में शपथ लेने पर बधाई दी
प्रधानमंत्री श्री नरेन्द्र मोदी ने श्री एन.बीरेन सिंह को मणिपुर के मुख्यमंत्री के रूप में शपथ लेने पर बधाई दी है।
अपने एक ट्वीट में, प्रधानमंत्री ने कहा:
“श्री @NBirenSingh जी को मणिपुर के मुख्यमंत्री के रूप में शपथ लेने पर बधाई। मुझे विश्वास है कि उनकी टीम और वो मणिपुर को प्रगति की नई ऊंचाइयों पर ले जाएंगे और पिछले पांच वर्षों के दौरान किए गए अच्छे काम को जारी रखेंगे।”
प्रधानमंत्री कार्यालय
प्रधानमंत्री ने इंदौर में हुई दुर्घटना पर दुःख व्यक्त किया
प्रधानमंत्री श्री नरेन्द्र मोदी ने इंदौर में हुई दुर्घटना पर गहरा दुःख व्यक्त किया है। श्री मोदी ने मध्य प्रदेश के मुख्यमंत्री श्री शिवराज सिंह चौहान से बात की और उनसे स्थिति की जानकारी ली।
अपने एक ट्वीट में, प्रधानमंत्री ने कहा;
“इंदौर में हुई दुर्घटना से बेहद दुखी हूं। सीएम @ChouhanShivraj जी से बात की और स्थिति की जानकारी ली। राज्य सरकार तेज गति से बचाव और राहत कार्य कर रही है। मेरी संवेदनाएं इस दुर्घटना में प्रभावित हुए सभी लोगों व उनके परिजनों के साथ हैं।"
कौशल विकास एवं उद्यमिता मंत्रालय
जनजातीय युवाओं के कौशल विकास के लिए प्रायोगिक परियोजना आज से मध्य प्रदेश के भोपाल में शुरू
आत्मनिर्भर भारत का रास्ता देश के आत्मनिर्भर गांवों से होकर गुजरता है
इस कार्यक्रम में 50 जनजातीय जिलों को शामिल किया जाएगा, इसका उद्देश्य आदिवासी युवाओं को प्रशिक्षण देना और उन्हें सशक्त बनाना, रोजगार के अवसर पैदा करना तथा स्थानीय अर्थव्यवस्था को पुनर्जीवित करना है: श्री राजीव चंद्रशेखर
प्रधानमंत्री नरेन्द्र मोदी के आत्मनिर्भर भारत संकल्प की शुरुआत ग्रामीण युवाओं के सशक्तिकरण से होती है। आत्मनिर्भर भारत का रास्ता देश के आत्मनिर्भर गांवों से होकर गुजरता है। भोपाल के सेंटर फॉर रिसर्च एंड इंडस्ट्रियल स्टाफ परफॉर्मेंस- सीआरआईएसपी में जनजातीय युवाओं के कौशल विकास के उद्देश्य से प्रायोगिक परियोजना के शुभारंभ अवसर पर आज कौशल विकास एवं उद्यमिता, इलेक्ट्रॉनिक्स और सूचना प्रौद्योगिकी राज्य मंत्री राजीव चंद्रशेखर ने कहा कि आदिवासी युवाओं को कुशल बनाने के लिए ग्रामीण जनजातीय तकनीकी प्रशिक्षण कार्यक्रम आयोजित होना इस दिशा में एक छोटा सा कदम है।
इस प्रायोगिक परियोजना में भारत के 6 राज्यों - मध्य प्रदेश, छत्तीसगढ़, गुजरात, राजस्थान, महाराष्ट्र तथा ओडिशा से चुने गए 17 जिलों के 17 समूहों के लगभग 250 लाभार्थियों के लिए प्रशिक्षण की योजना बनाई गई है और इसका आयोजन विकास भारती, गुमला व झारखंड में किया जाएगा।
लाभार्थियों को 5 विषयों- विद्युत और सौर ऊर्जा, कृषि मशीनीकरण, ई-गवर्नेंस, नलसाजी और चिनाई, दोपहिया मरम्मत तथा रखरखाव में प्रशिक्षण प्रदान किया जाएगा। यह प्रशिक्षण युवाओं को अपना स्वयं का व्यवसाय शुरू करने में सक्षम बनाएगा, जिससे अन्य युवाओं के लिए भी रोजगार के अधिक अवसर सृजित होंगे।
उद्घाटन समारोह को संबोधित करते हुए केंद्रीय मंत्री ने कोविड के बाद - नई विश्व व्यवस्था में कौशल विकास के महत्व पर प्रकाश डाला। केंद्रीय मंत्री ने कहा कि कोविड महामारी ने इलेक्ट्रॉनिक्स और डिजिटल उत्पादों की पारंपरिक आपूर्ति श्रृंखलाओं में व्यवधान उत्पन्न किया है। उन्होंने कहा कि दुनिया अब एक भरोसेमंद साथी की तलाश में है। श्री राजीव चंद्रशेखर ने कहा कि वर्तमान में दुनिया अब भारत की ओर देख रही है, इसलिए हमें अपने युवाओं को वैश्विक कौशल केंद्र के रूप में स्थापित करने के लिए उन्हें हुनरमंद बनाने की आवश्यकता है।
कौशल विकास और उद्यमिता मंत्रालय के ग्रामीण जनजातीय तकनीकी प्रशिक्षण कार्यक्रम  का शुभारंभ करते हुए श्री राजीव चंद्रशेखर ने कहा कि सरकार ग्रामीण युवाओं को अधिक अवसर प्रदान करने तथा स्थानीय ग्रामीण अर्थव्यवस्था को मजबूत करने के लिए कौशल को एक महत्वपूर्ण घटक के रूप में प्राथमिकता दे रही है। केंद्रीय मंत्री ने कहा कि कौशल विकास एवं उद्यमिता मंत्रालय पहले ही आईटीआई, जेएसएस, पीएमकेके, पीएमकेवीवाई तथा अप्रेंटिसशिप का एक व्यापक नेटवर्क तैयार कर चुका है और इसके द्वारा संचालित किए जा रहे 4500 से अधिक कौशल कार्यक्रमों के माध्यम से युवाओं के जीवन को बदला जा रहा है।
केंद्रीय मंत्री ने कहा कि आने वाले वर्षों में 50 आदिवासी जिलों में 50,000 से लेकर एक लाख छात्रों को अनेक कौशल के साथ व्यापक प्रशिक्षण दिया जाएगा।
विद्युत मंत्रालय
विद्युत मंत्रालय ने नवीकरणीय ऊर्जा प्रमाणपत्र  तंत्र को नया स्वरूप प्रदान किया
फ्लोर और फोरबियरेन्स मूल्य सीमा हटाई गई
आरईसी मूल्य बाजार की स्थितियों द्वारा निर्धारित किए जाएंगे
केंद्रीय विद्युत और नवीन एवं नवीकरणीय ऊर्जा मंत्री, श्री आर के सिंह ने मौजूदा नवीकरणीय ऊर्जा प्रमाणपत्र  तंत्र में संशोधन के लिए अपनी सहमति प्रदान की है। इस निर्णय का उद्देश्य बिजली परिदृश्य में उभरते परिवर्तनों के साथ 'तंत्र' को अनुरूप बनाना और नई नवीकरणीय प्रौद्योगिकियों को बढ़ावा देना भी है।
प्रस्तावित परिवर्तन दिग्गजों को कुछ लचीलापन प्रदान करेंगे, अतिरिक्त राजस्व, विवेकीकरण और आरईसी की वैधता अवधि के अनिश्चितता के मुद्दों का भी समाधान करेंगे। इन परिवर्तनों को तैयार करने के लिए व्यापक हितधारक परामर्श आयोजित किए गए हैं। विद्युत मंत्रालय ने 4 जून, 2021 को बिजली क्षेत्र में हितधारकों की टिप्पणियों के लिए नवीकरणीय ऊर्जा प्रमाणपत्र  तंत्र को नया रूप देने के लिए एक विचार-विमर्श परिपत्र परिचालित किया था।
संशोधित आरईसी तंत्र में प्रस्तावित परिवर्तनों की मुख्य विशेषताएं इस प्रकार हैं:
- आरईसी की वैधता स्थायी होगी, यानी जब तक इसे बेचा नहीं जाता है।
- फ्लोर एवं फॉर्बेरन्स कीमतों को निर्दिष्ट करने की आवश्यकता नहीं है।
- सीईआरसी की निगरानी में निगरानी तंत्र यह सुनिश्चित करेगा कि आरईसी की जमाखोरी न हो।
- आरई जनरेटर, जो आरईसी के लिए पात्र हैं, मौजूदा दिशा-निर्देशों के अनुसार पीपीए की अवधि के लिए आरईसी जारी करने के लिए पात्र होंगे। मौजूदा आरई परियोजनाएं, जो आरईसी के लिए पात्र हैं, उन्हें 25 वर्षों तक आरईसी मिलना जारी रहेगा।
- नई और उच्च कीमत वाली आरई प्रौद्योगिकियों को बढ़ावा देने के लिए एक प्रौद्योगिकी गुणक पेश किया जा सकता है, जिसे परिपक्वता के आधार पर प्रौद्योगिकियों के लिए विशिष्ट विभिन्न बास्केट में आवंटित किया जा सकता है।
- आरईसी उन बाध्यता वाली संस्थाओं  को जारी किए जा सकते हैं, जो केन्द्र सरकार द्वारा अधिसूचित अपने आरपीओ अनुपालन से परे आरई पावर खरीदते हैं।
- सब्सिडी/रियायतों या किसी अन्य शुल्क की छूट के लाभार्थी को कोई आरईसी जारी नहीं किया जाएगा। एफओआर आरईसी को अस्वीकार करने के लिए रियायती शुल्क को समान रूप से निर्धारित करेगा।
- आरईसी तंत्र में व्यापारियों और द्विपक्षीय लेन-देन की अनुमति।
संशोधित आरईसी तंत्र में प्रस्तावित परिवर्तनों को सीईआरसी द्वारा नियामक प्रक्रिया के माध्यम से लागू किया जाएगा। आरई स्रोतों की उपलब्धता और उनके नवीकरणीय खरीद दायित्व  को पूरा करने के लिए बाध्य संस्थाओं की आवश्यकता के बीच तालमेल में कमी को दूर करने के लिए, अखिल भारतीय बाजार आधारित अक्षय ऊर्जा प्रमाणपत्र  तंत्र को वर्ष 2010 में शुरू किया गया था।
भारतीय प्रतिस्पर्धा आयोग
बीसीपी वी मल्टीपल होल्डिंग्स प्राइवेट लिमिटेड ने सीसीआई के ग्रीन चैनल के माध्यम से इंडोस्टार कैपिटल फाइनेंस लिमिटेड की 40% प्रदत्त इक्विटी शेयर पूंजी का अधिग्रहण करने का प्रस्ताव किया है
 ने प्रतिस्पर्धा अधिनियम, 2002  की धारा 6 की उप-धारा  के साथ पठित भारतीय प्रतिस्पर्धा आयोग विनियमन 5 ए के  विनियम, 2011 के तहत दायर निम्नलिखित ग्रीन चैनल संयोजन प्राप्त किया है।
बीसीपी वी मल्टीपल होल्डिंग्स प्राइवेट लिमिटेड   द्वारा पूरी तरह अवमिश्रित आधार पर इंडोस्टार कैपिटल फाइनेंस लिमिटेड  की जारी और प्रदत्त इक्विटी शेयर पूंजी का 40% तक अधिग्रहण।
बीसीपी ब्रुकफिल्ड ग्रुप से संबंधित है। जो वैश्विक वैकल्पिक परिसंपत्ति प्रबंधक है। यह रियल एस्टेट, नवीकरणीय ऊर्जा, बुनयादी ढांचा और निजी इक्विटी पर ध्यान देते हुए परिसम्पतियों का स्वामित्व और परिचालन करती है।
इंडोस्टार भारतीय रिजर्व बैंक के साथ पंजीकृत एक नॉन-डिपोजिट स्वीकार करने वाली गैर-बैंकिग वित्तीय कंपनी है। यह मुख्य रूप से कॉरपोरेट्स को भारतीय रूपये की मुद्रा में संरचनागत मियादी वित्तीय समाधान, एसएमई कर्जदारों को ऋण तथा पुराने और नए वाणिज्यिक वाहनों को वित्त उपलब्ध कराने का काम करती है। इसके अलावा यह अपनी पूर्ण स्वामित्व वाली सहायक कंपनी, यानी इंडोस्टार होम फाइनेंस प्राइवेट लिमिटेड के माध्यम से आवासीय वित्त उत्पादों को भी उपलब्ध कराती है। यह अन्य सहायक कंपनी इंडोस्टार एस्टेट एडवाइजरी प्राइवेट लिमिटेड के माध्यम से निवेश परामर्श और संपत्ति प्रबंधन सेवाएं भी प्रदान करती है।
प्रस्तावित संयोजन का सारांश यहां उपलब्ध है:
https://www.cci.gov.in/sites/default/files/notice_order_summary_doc/C-2020-03-730.pdf
[संयोजन विनियमों के विनियमन 5ए  के साथ पठित अधिनियम की धारा 6 की उप-धारा  के तहत दायर यह संयोजन इसके दायर होने और इसकी स्वीकृति पर मंजूर माना जायेगा।)]